Chris Cornell

Chris Cornell (fæddur Christopher John Boyle; 20. júlí 1964 - látinn 18. maí 2017) var tónlistarmaður frá Seattle, Bandaríkjunum. 

Fyrstu kynni Cornells af tónlist voru Bítlarnir sem varð til þess að hann lærði á píanó. Á unglingsárum var hann einfari, kvíðinn og með víðáttufælni. Eftir að hafa hætt í skóla keypti hann trommusett og hóf að spila með hljómsveitum í Seattle. Hann kynntist Hiro Yamamoto og Kim Thayil Chris Cornell - so much more than a grunge starBBC, skoðað 19. maí, 2017  og stofnaði grugghljómsveitina Soundgarden árið 1984 sem starfaði til 1997. Hann hóf síðar sólóferil og var um tíma í hljómsveitinni Audioslave (2001-2007) en gekk aftur til liðs við Soundgarden árið 2010. Árið 1991 tók hann þátt í tónlistarverkefninu Temple of the dog sem meðlimum Pearl Jam til minningar um sameiginlegan vin, Andrew Wood.

Árið 2006 samdi Cornell lagið You Know My Name, sem kom fram í James Bond myndinni, Casino Royale.

Cornell spilaði á Íslandi árið 2007 (Laugardalshöll)Chris Cornell með hita og áritar ekki í dag Vísir. Skoðað 31 janúar , 2016. og í mars árið 2016 í Hörpu.

Einkalíf
Cornell skildi við eiginkonu sína, Susan Silver (sem var umboðsmaður Soundgarden og Alice in Chains) árið 2004 og fór um svipað leyti í meðferð vegna áfengis og vímuefna. Hann á með Susan eina dóttur. Hann kynntist nýrri konu, Vicky og eignaðist með henni 2 börn. Chris átti 5 systkini; 2 eldri bræður og 3 yngri systur. Hann vann um tíma sem kokkur.

Andlát
Cornell lést óvænt þann 18. maí árið 2017, aðeins nokkrum klukkustundum eftir að hafa spilað á tónleikum í Detroit.Chris Cornell látinn  Rúv, skoðað 18. maí 2017.
Cornell fannst látinn á baðherbergi hótels og hafði hengt sig. Chris Cornell: Soundgarden star dies of 'hanging by suicide' BBC. skoðað 19. maí 2017.

Sólóplötur
Euphoria Morning (1999)
Carry On (2007)
Scream (2009)
Songbook (2011)
Higher Truth (2015)
No One sings Like You Anymore, Vol 1. (2020)

Temple of the Dog
Temple of the Dog (1991)

Tilvísanir

Flokkur:Bandarískir tónlistarmenn
Flokkur:Dauðsföll af völdum sjálfsmorða